Edgar Kant

Edgar Kant (Tallinn, 1902ko otsailaren 21a – Lund, 1978ko urriaren 16a) estoniar geografo eta ekonomialaria izan zen, Estoniako hiri geografiaren oinarriak ezarri zituena.

 Bizitza 
Gaztea zela, Estoniako Independentzia Gerran parte hartu zuen Tallinngo Ikasleen Batailoiko kide gisa. Tartuko Unibertsitatean ikasi zuen Johannes Gabriel Granö geografo finlandiarraren zuzendaritzapean eta 1928an masterra egin zuen, Tartu. Linn kui ümbrus ja organism lana defendatuz eta Edouard Gaudy domina irabaziz. Austrian, Suitzan, Alemanian, Frantzian eta Herbehereetan jarraitu zituen ikasketak. 1926ko azaroan, Ekialdeko Alpeetara egindako bidaian izandako inpresioak deskribatu zituen Postimees egunkarian, eta gero egunkari horretan maiz kolaboratu zuen.

1934an Tartuko Unibertsitatean irakasten hasi zen, eta 1936an katedradun izendatu zuten.

1938an Estoniako Zientzien Akademiarako hautatu zuten; gizarte-zientzien saileko burua ere izan zen.

1940ko apirilaren 20an, Tartuko Industria Bankuko Kudeaketa batzordeko kide hautatu zuten.

Estoniaren sobietar okupazioaren aurka agertu zen eta estoniarrek Finlandiaren adibideari jarraituz sobietar inbasioari aurre egin behar ziotela uste zuen. 1944ko irailean Suediara joan zen bizitzera errefuxiatu gisa, eta han Lundeko Unibertsitatean lan egin zuen. Lunden hil zen 1978ko urriaren 16an, eta Norra kyrkogården hilerrian lurperatuta dago, Leida Helene Kalling-Kant (1904-1971) emaztearekin eta Maret Gleisner-Kant (1930-1965) alabarekin batera. 

 Lanak 

 Tartu linnasüda (1924)
 Tartu. Linn kui ümbrus ja organism (1927)
 Eesti geograafilisest ja geoökonoomilisest asendist, eriti Venemaa suhtes (1931, 1990ean berrargitaratua)
 Valga. Geograafiline ja majanduslik ülevaade (1932)
 Bevölkerung und Lebensraum Estlands. Ein anthropoökologischer Beitrag zur Kunde Baltoskandias (1935)
 Estonierazko argitalpena: Eesti rahvastik ja asustus (2007)
 Linnad ja maastikud (hil ostekoa, 1999)

 Iruditegia 

 Erreferentziak 

 Kanpo estekak 

Kategoria:Tallinndarrak
Kategoria:Estoniako zientzialariak
Kategoria:Geografoak
Kategoria:Gizon ekonomialariak
Kategoria:XX. mendeko ekonomialariak
Kategoria:Estoniako irakasleak
Kategoria:Tartuko Unibertsitateko ikasleak
Kategoria:Estoniako Zientzien Akademiako kideak
Kategoria:Errefuxiatuak
Kategoria:Lunden hildakoak